# Velinas

Velinas, foneticament [ve’linɒ]) o Velina (Vélines en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novèla Aquitània, ancianament d'Aquitània.

## Geografia

L'activitat e l'abitat se despartissen entre lo borg e Les Réaux (nom francés), sus la RD 936, au caireforc emb la RD 11, a mens de 2 km deu borg. Lo borg es un petit caireforc (RD 11, RD 10) sus un site de defensa, mès a mantengut una certana activitat comerciala, sostenguda per la preséncia de servicis publics (creacion deu collègi Olympe de Gouges inaugurat en 1984, residéncia de la comunautat de comunas, etc). Significativament deu pauc d'esperança sus sa valor comerciala i a quauquas decennias, maugrat son estatut de canton, lo Crèdit Agricòla i a pas creat de sucursala. Lo grand caireforc es Les Réaux, ric en activitats e dins una certana mesura en populacion, installada dins d'ostaus individuaus recents. Dempuèi lo començament de las annadas 2010 (2011 ? 2012 ?), l'installacion d'un supermercat Carrefour Contact e d'autres comercis risca rompre l'equilibri.

### Perimètre deu territòri

Comunas confrontantas de Velinas :
| Bonavila e Sent Avit de Fumadièras | Sent Bebian | Montaseus |
| Montcaret | | Nastrengas |
| Sent Sieurin de Prats | | Sent Antòni del Bruèlh |

## Toponimia

La prononciacion es [ve’linɒ]. Las fòrmas ancianas son Vellino, sus una moneda merovingiana, Velhini, au sègle XIII, en 1342, Velinis en 1342. Velinas s'explica per un nom latin d'òme *Vellinus, inferit de Vellius (Dauzat e Rostaing), o un nom galloroman Velinus o *Vellinus, que vendriá deu nom de la vila de Velia (Tanet e Hordé), o un nom galloroman sense precision (site de las comunas de Dordonha), o un nom gallic, atestat, Vellinos, emb un nom d'origina que seriá dins aqueu cas uellinā (Xavier Delamarre). Lo sens seriá « las tèrras, lo domeni, de Vel(l)inus ». Maugrat la fòrma donada per Delamarre, las atestacions deu segond millenari son au plurau, çò que justifica la grafia Velinas.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març 2008 | 2026 | Gilbert de Miras | sense etiqueta | artesan |
| junh 1995 | 2008 | Jean-Pierre Castanet | divèrs drecha | |
| | 1995 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra capluèc deu canton de Velinas; es adara deu canton de Pays de Montaigne et Gurson (en francés), donc deu País de Montanha e Gurçon.

## Demografia

modificar « persona »  v · d · m 
Evolucion demografica Populacion comunala actuala (2013): 1099, totala: 1134 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 782 | 684 | 818 | 876 | 804 | 801 | 787 | 779 | 868 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 874 | 853 | 861 | 873 | 904 | 861 | 840 | 821 | 887 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 885 | 910 | 906 | 877 | 884 | 852 | 853 | 856 | 843 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 838 | 937 | 929 | 918 | 1 068 | 1 093 | 1 164 | 1 154 | 1 129 1 164 |
| 2009 | 2010 |
| 1 104 1 135 | 1 117 1 151 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* ↑ communes-oc.cg24.fr/cantons/velines/VELINES.htm
* ↑ https://blogpeda.ac-bordeaux.fr/collegeolympedegouges/category/presentation-du-college/
* ↑ https://web.archive.org/web/20160303215712/http://communes-oc.cg24.fr/cantons/velines/VELINES.htm
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 262
* 1 2 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 419
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 703
* ↑ https://web.archive.org/web/20160303215712/http://communes-oc.cg24.fr/cantons/velines/VELINES.htm
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 262, 310, 371
* ↑ https://www.sudouest.fr/2020/05/29/dordogne-gilbert-de-miras-conserve-son-siege-de-maire-de-velines-7523950-1980.php
* Portau de Perigòrd